CELEX: 32013R0387
Language: hr
Date: 2013-04-23 00:00:00
Title: Provedbena uredba Komisije (EU) br. 387/2013 od 23. travnja 2013. o razvrstavanju određene robe u kombiniranu nomenklaturu

02/Sv. 024
            
            
               HR
            
            
               Službeni list Europske unije
            
            
               114
            
         32013R0387
   
               L 117/14
            
            
               SLUŽBENI LIST EUROPSKE UNIJE
            
            
               23.04.2013.
            
         
      PROVEDBENA UREDBA KOMISIJE (EU) br. 387/2013
   od 23. travnja 2013.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila o tumačenju kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije, s ciljem primjene tarifa ili drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3 te tablice.
            
         
               (4)
            
            
               Primjereno je osigurati da u skladu s člankom 12. stavkom 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2) korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 23. travnja 2013.
      
         
            Za Komisiju, u ime predsjednika,
         
         Algirdas ŠEMETA
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               Proizvod predstavljen u želatinskim kapsulama, u pakiranjima za pojedinačnu prodaju. Svaka kapsula sadrži sljedeće sastojke:
               
                           —
                        
                        
                           koru mačje kandže (Uncaria tomentosa) u prahu
                        
                        
                           500 mg
                        
                     
                           —
                        
                        
                           askorbil palmitat
                        
                        
                           57 mg
                        
                     
                           —
                        
                        
                           mikrokristalnu celulozu
                        
                        
                           79 mg
                        
                     
                           —
                        
                        
                           rižino brašno
                        
                        
                           17 mg
                        
                     
                           —
                        
                        
                           silicijev dioksid
                        
                        
                           32 mg
                        
                     Proizvod s masenim udjelom škroba/glukoze približno 17 %.
               Prema etiketi, proizvod je predstavljen kao dodatak prehrani, za ljudsku potrošnju.
            
            
               2106 90 98
            
            
               Razvrstavanje se utvrđuje u skladu s Općim pravilima 1. i 6. o tumačenju kombinirane nomenklature, napomenom 1.(a) uz poglavlje 30., dodatnom napomenom 1. uz poglavlje 30. i tekstom oznaka KN 2106, 2106 90 i 2106 90 98.
               Kako koncentracija aktivne ili aktivnih tvari sadržanih u proizvodu nije navedena na etiketi, pakiranju ili priloženim uputama za korisnika, zahtjevi dodatne napomene 1. uz poglavlje 30. nisu ispunjeni. Zbog toga je isključeno razvrstavanje pod tarifni broj 3004 kao lijek.
               Proizvod je prehrambeni proizvod predstavljen u obliku kapsula. Ovojnica kapsule je čimbenik koji zajedno sa sadržajem određuje uporabu i svojstvo proizvoda (vidjeti presudu Suda Europske unije u spojenom predmetu C-410/08 do C-412/08 „Swiss Caps” [2009] ECR str. I-11991, stavci 29. i 32).
               Proizvod se stoga treba razvrstati pod oznaku KN 2106 90 98 kao prehrambeni proizvodi nespomenuti niti uključeni na drugom mjestu (vidjeti također Napomene s objašnjenjima Harmoniziranog sustava uz tarifni broj 2106, točku (16)).